
[bookmark: _Hlk61960106]				הזמנה לדין (טופס 2 תקנה 10) 

הואיל והתובעים הגישו למחוז שיפוט זה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו.

לתשומת ליבך, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעים הזכות לקבל פסק דין שלא בפניך. 









(1) בעלי הדין : 

1. הנתבעת 2, היתה בכל הזמנים הרלבנטיים לתביעה זו הבעלים ו/או מתירת השימוש ברכב, מסוג אוטובוס הנושא מ.ר. 82-425-84 (להלן: "הרכב/ האוטובוס") אשר היה נהוג ע"י הנתבע 1. 

2. הנתבעת 3 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

3. התובעת 1, ילידת 7.2.2021, הייתה בכל הזמנים הרלוונטיים לתביעה זו הנוסעת ו/או המשתמשת ברכב יחד עם אמה, התובעת 3

4. התובע 2, אבי הקטינה, התובעת 1..

5. התובעת 3, הייתה בכל הזמנים הרלוונטיים לתביעה זו הנוסעת ו/או המשתמשת ברכב אשר ניזוקה בתאונה ובין היתר היטיבה את נזקי גופה של התובעת 1.

רצ"ב קבלה בגין נסיעה, תמונות מזירת האירוע ותוצאות שאילתא מאתר קרנית, מסומנים "כנספח 1" ומהווים חלק בלתי נפרד מכתב התביעה. 

(2) פירוט הסעד המבוקש באופן תמציתי: 

6. התובעות 1, 3 נפגעו בתאונת דרכים כהגדרתה בחוק הפיצויים לנפגעי תאונות דרכים. הנתבעת 3 ביטחה את השימוש ברכב בו אירעה התאונה בביטוח חובה ועל כן עותרים התובעים לפצותם בגין הנזקים שנגרמו להם בתאונה.  

7. התובעים, התקשו ומתקשים מחמת מגבלותיהם הנובעות מהתאונה ומחמת השגחה על בתם, התובעת 1, בביצוע עבודתם, נאלצו לצמצם את היקפה, נזקקו להפוגות ממושכות במהלכה ונגרמו להם הפסדי השתכרות.

8. התובעים 2 ו3, בני זוג ולהם 6 ילדים, בנוסף לגידול ולטיפול בילדיהם, במועד התאונה הייתה התובעת 3 בהריון, היא נזקקה בנוסף לצרכי ריפויה לדאוג לילדיה, למהלך הריונה והתקשתה בכך כמו גם ביתר תפקודי היומיום ונזקקה לעזרת הזולת באופן מוגבר וכך גם בעתיד.


9. עקב מגבלותיהם הנובעות מהתאונה נזקקו התובעים לשימוש מוגבר במוניות, ולהסעות מיוחדות, ויזדקקו לכך גם בעתיד. 


(3) תמצית העובדות הנחוצות לביסוסה של עילת התביעה ומתי נולדה: 

10.  בתאריך 30.9.2023, בשעה 23:20 או בסמוך לכך, היה הרכב מעורב בתאונה והתובעות 1, 3 נפגעו בגופן (להלן: "התאונה").

התובעת 1:

11. התובעת 1 נחבלה בראשה, היא פונתה ממקום התאונה באמצעות אמה למרכז שניידר לרפואת ילדים, בבדיקתה הודגמה המטומה בראשה, היא שוחררה לביתה, תוך שהרופאים מנחים את ההורים לעקוב אחר התנהגות, מנוחה והמשך מעקב בקהילה.

12. הוריה החלו לשים לב להתנהגות חריגה מצידה של בתם, התובעת 1, בין היתר בקושי להירדם, יקיצות תכופות במהלך שנתה, היא חזרה להרטיב ביום ובלילה, חרדות שהתבטאו בעיקר מפחדים בנסיעה באוטובוס, היא הופנתה במסגרת הקהילה לאבחון בריאות הנפש ילדים וטיפולים משלימים.

13. התובעת מצויה במעקב התפתחותי ותמיכתי, היא סובלת מפחדים, חרדות וסימפטומים המצריכים המשך טיפול ומעקב.

רצ"ב תעודות רפואיות, מסומנות "כנספח 2" 

14. מאז התאונה סובלת התובעת 1 מכאבי ראש, ממצב רוח ירוד, מחרדות, מנסיגה בהתפתות ומקשיי הירדמות ושינה, היא נזקקת לקבלת טיפול רפואי ותיזקק לו גם בעתיד.

15. התובעים 2-3 נדרשו להעניק לתובעת 1 סיוע, השגחה ושמירה מרובה מעבר למקובל בקרב בני גילה, ונזקה בעטיה של התאונה יפגע בעתידה.

16. מחמת התאונה ותוצאותיה נזקקה התובעת 1 לעזרה מוגברת ותיזקק לה גם בעתיד.

17. מחמת התאונה ותוצאותיה, בשים לב לחרדות מהם סובלת, נגרמו לה ולהוריה הוצאות בגין נסיעות מיוחדות ומוניות והיא תזדקק להוצאות אלה גם בעתיד.

התובעת 3:
18. לאחר התאונה, ולאחר שבתה הקטינה שוחררה מהמיון, בשים לב לעובדה שהייתה בהריון (שבוע 6+5) פנתה התובעת למיון גינקולוגי במרכז הרפואי מעייני הישועה, בבני ברק, שם אובחנו חבלות בבטן תחתונה, בצוואר, בכתפיים ובגב. לאחר בדיקות ראשוניות ומשנשלל החשד לפגיעה בעובר ובמהלך ההריון שוחררה לביתה בהמלצה להמשך מעקב רפואי אורתופדי וגינקולוגי, נטילת משככי כאבים בהתאם להריון ומנוחה.

19. התובעת סבלה מהחמרה בכאבים והגבלה בטווחי תנועות הצוואר, הגב והעורף, כמו כן כאבי ראש וחרדות, היא פנתה לקבלת טיפול רפואי, בהתחשב בנסיבות היותה הרה, לא התאפשר לבצע בדיקות דימות, והיא הופנתה לטיפולי פיזיותרפיה ורפואה משלימה בהתאמה לשלבי ההיריון ולמעקב גינקולוגי.

20.  התובעת ביצעה סדרת טיפולי פיזיותרפיה וטיפולי שיאצו, אולם, נותרה עם כאבים והגבלה בטווחי הצוואר והגב, עם התקדמות וגדילת ההיריון החמירו כאבי הגב והצוואר, כאבים שהשפיעו השפעה ניכרת ופגעו בתפקוד היום יומי.

21.  בתום חודשי ההיריון הקשים, ילדה התובעת בשעה טובה. היא המשיכה לסבול מכאבים בגב ובבטן, היא פנתה לסדרת בדיקות הדמיה, ולאחר התייעצות הוחלט להפנותה לסדרה נוספת של טיפולי פיזיותרפיה ורפואה משלימה, הפעם בצורה אינטנסיבית יותר ללא מגבלות כפי קודם לכן.

רצ"ב תעודות רפואיות, מסומנות "כנספח 3" 

22. מאז התאונה סובלת התובעת 3 מכאבים ומהגבלה בתנועות הצוואר והגב, מקשיים בהרמת משאות, מקושי בכיפוף, בישיבה, בעמידה ובהליכה ממושכות, מקשיי הירדמות ושינה, היא נזקקת לנטילת תרופות לשיכוך כאב והטיפולים בה צפויים להימשך גם בעתיד. 

23. התובעת 3, גננת פרטית בעיסוקה, עבודה הכרוכה מעצם טיבה וטבעה בכריעה, כיפוף והרמה, מתקשה מאז התאונה בביצוע עבודתה, נזקקת להפוגות ממושכות במהלכה ונגרמו לה הפסדי שכר.

24. התובעת 3, מוגבלת מאז התאונה בביצוע פעולות יומיומיות שונות ובניהול משק ביתה וטיפול בילדיה, נזקקת לעזרת הזולת ותמשיך להיזקק לה גם בעתיד. 

25. עקב מגבלותיה הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 


(4) פירוט העובדות המקנות סמכות לבית המשפט 

26. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
27. להלן פירוט נזקי התובעים:
1. נזק מיוחד:  
התובעת 1:
(1) עזרת הזולת בעבר –	           				              40,000 ₪  
(2)  הוצאות רפואיות ונסיעות לטיפולים בעבר –	          20,250 ₪ 
(3)  הסעות מיוחדות ושימוש מוגבר במוניות בעבר -            18,500 ₪
     	התובעת 3:
(1) הגריעה מכושר ההשתכרות בעבר- 				120,500 ₪ 
(2) עזרת הזולת בעבר –	           				              38,000 ₪  
(3)  הוצאות רפואיות ונסיעות לטיפולים בעבר –	           16,000 ₪ 
(4)  הסעות מיוחדות ושימוש מוגבר במוניות בעבר -            8,500 ₪
(5) הוצאות בגין נסיעות, הוצאות ריפוי 
והטבת נזקי התובעת 1	-				37,800 ₪ 
ב. נזק כללי:

כב' בית המשפט מתבקש לפסוק לתובעות 1, 3, פיצוי הולם בגין נזקיהן, בין היתר, בראשי הנזק הבאים:

1. הפסדי השתכרות בעתיד, על-פי מידת מוגבלותן התפקודית של התובעות 1, 3 או, לחילופין, בהתאם לשיעור נכותן הרפואית, לרבות הפסדים בתקופת הפנסיה.

1. הוצאות עזרת הזולת בעתיד לתובעות.  

1. הוצאות רפואיות ונסיעות לטיפולים בעתיד לתובעות. 

1. הוצאות בגין שימוש מוגבר במוניות בעתיד לתובעות. 

1. פיצוי בגין נזקיהן הלא ממוניים של התובעות.


28. הנתבעת 3 חייבת לפצות את התובעים בהיותה מבטחת השימוש ברכב במועד התאונה.

29. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

30. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 3.
אשר על כן, מתבקש כב' ביהמ"ש להזמין את הנתבעת 3 לדין, ולחייבה לפצות את התובעים, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.




                                                                                          ______________
						               אריאל פרייברג, עו"ד
								          ב"כ התובעים    


